**Ministerstvo dopravy, výstavby a regionálneho rozvoja Slovenskej republiky**

ako riadiaci orgán pre OPII

vydáva

**Zmenu č.1**

k

**Vyzvaniu č. OPII-2016/3.1\_3.2/DPB-8-NP**

**na predkladanie žiadostí o NFP pre národné projekty prioritnej osi č. 3 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 3 - Verejná osobná doprava |
| **Investičná priorita** | 7ii - Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility |
| **Špecifický cieľ** | 3.1 Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu  3.2 Zvýšenie atraktivity a prístupnosti verejnej osobnej dopravy prostredníctvom obnovy mobilných prostriedkov dráhovej MHD |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Dopravný podnik Bratislava, a. s. |
| **Projekt/y** | Zoznam národných projektov OPII zverejnený na webovom sídle [www.mindop.sk](http://www.mindop.sk) (ďalej aj „webové sídlo RO OPII“) |

Dátum zverejnenia zmeny: **18.02.2016**

Dátum účinnosti zmeny: **18.02.2016**

**CIEĽ ZMENY A PRÁVNY ZÁKLAD**

Cieľom Zmeny č. 1 Vyzvania č. OPII-2016/3.1\_3.2/DPB-8-NP (ďalej len „zmena“) je zabezpečenie optimalizácie vyzvania a prepojenia medzi textom vyzvania a vybraných príloh. Zároveň je cieľom zmeny vykonať formálne úpravy a opravy v texte vyzvania a vybraných príloh.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie č. OPII-2016/3.1\_3.2/DPB-8-NP na predkladanie žiadostí o NFP pre veľké projekty určené na fázovanie v priebehu dvoch programových období.
2. Príloha vyzvania č. 1 a to.
3. Príloha vyzvania č. 3 Príručka pre žiadateľa OPII vrátane príloh.

**ZDÔVODNENIE ZMIEN**

Úprava prílohy č. 1 Vyzvania bola vykonaná z dôvodu zabezpečenia optimalizácie vyzvania a prepojenia medzi textom vyzvania a vybraných príloh.

Aktualizácia Príručky pre žiadateľa OPII verzia 2.1 bola vykonaná z dôvodu zníženia administratívnej záťaže žiadateľov pri predkladaní ŽoNFP a jej povinných príloh.

Zmena indikatívnej výška finančných prostriedkov (za zdroj EÚ) sa mení zo 60 000 000,00 EUR na 40 000 000,00 EUR z dôvodu presnejšieho rozdelenia finančnej alokácie na jednotlivých žiadateľov oprávnených na poskytnutie NFP z OPII.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou vo forme so sledovaním vykonaných zmien (s výnimkou dokumentov vo formáte xls./xlsx., kde je zverejnené nové znenie dokumentov v úplnom znení bez sledovania zmien) je zverejnené na webovom sídle RO OPII.